**2 тур 2016-2017г.**

**5 - 8 кластарөсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала?

**Текст**

1. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***Ул*** *1930 йыл ойошторолған.* ***Уның*** *майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.* ***Ҡурсаулыҡта*** *эшләүселәрҙең күҙәтеүе аҫтында бөтә йәнлектәр һәм* ***ҡоштар*** *йәшәй. Ғалимдар* ***унда*** *йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

***Өфө – Башҡортостандың баш ҡалаһы.*** *Беҙҙең райондан Өфөгә поезд, самолет һәм пароход менән барып була. Уның урамдары киң, оҙон һәм матур. Күп ерҙәрҙән автобус менән киләләр. Өфөлә төрлө заводтар һәм фабрикалар күп.Өфөнө ике яҡлап уратып Ағиҙел йылғаһы аға.*

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

***Йәнле һөйләү стиле***

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

***Йәштәш****- ҡорҙаш, тиңдэш, тиҫтер, тиң, тиң-тош, бер йылғы, бер йэштэ.*

***Ҡолау****- йығылыу, ҡолап китеү, тәкмәсләп барып төшөү, ауыу.*

***Яратыу*** *- һөйөү, ғишыҡ тотоу.*

***Ваҡыт*** *- мәл, саҡ, осор, миҙгел, дәүер, заман.*

***Матур*** *- һылыу, күркәм, сибәр, нәфис, зифа, һомғол, һоҡланғыс, нәзәкәтле, гүзәл, иҫ киткес, күҙ яуын алырлыҡ, ҡарап (күреп) туймаҫлыҡ, бер ҡалаҡ һыуға һалып йоторлоҡ, һыу һөлөгө кеүек, бер бите ай, бер бите көн, атлы кеше аттан төшөп, йәйәү кеше ятып ҡарарлыҡ.*

***сабый*** *- бала, бәпес.*

1. Рус телендә бирелгән фразеологизмдарҙың башҡорт телендәге парҙарын тап:

***Два сапога пара –*** *мискәһенә күрә ҡапҡасы,* *икеһе бер ҡалып, икеһе бер сыбыҡтан ҡыуылған,*

***Душа нараспашку –*** *асыҡ күңел,*

***Глаза на мокром месте - иларға ғына тора,***

***Сыграть в ящик -*** *аяҡты һуҙыу,*

***Кот наплакал –*** *тырнаҡ осондай,*

***Бить баклуши -*** *эт һуғарыу, ел ҡыуыу, йөн тибеү,*

***Пристал как банный лист -*** *һағыҙаҡ кеүек йәбешеү, йәнгә тейеү, теңкәгә тейеү,*

***Водить за нос –*** *айыу майын һөртөү,*

***Выеденного яйца не стоит -*** *һуҡыр бер тин дә тормай,*

***На душе кошки скребут -*** *күңелгә таш һалыу, йөрәкте өйкәп тороу, эс бошоу.*

1. Бирелгән фразеологик берәмектәрҙең мәғәнәләрен аңлатығыҙ:

***Алты барып йәйәү ҡайтҡан*** *– тырышған, ләкин килеп сыҡмаған.,*

***борсаҡ сәсә*** *– маҡтанып хәбәр һөйләү,*

***тирмәне шәп тарта*** *– ашауға шәп,*

***теш ҡайрау*** *– асыу тотоу,*

***ҡойороҡ болғау*** *- түрәләр, хәлле кешеләр алдында ҡуштан­ланыу, ярамһаҡланыу.*

***мамай заманында*** *– бик элек, әллә ҡасан булған,*

***дөйә ҡойроғо ергә еткәс*** *- булмай, тормошҡа ашмай торған йәки булыры бик алыҫ эш-хәл тураһында мыҫҡыллабы- раҡ әйтелә..*

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Бо-рон-ғо,*

***Бо*** *(асыҡ, ҡапланған) –* ***рон*** *(ябыҡ, ҡапланған) -* ***ғо*** *(асыҡ, ҡапланған)*

*а-рыҫ-лан,*

***а*** *(асыҡ, ҡапланмаған) -* ***рыҫ*** *(ябыҡ, ҡапланған) –* ***лан*** *(ябыҡ, ҡапланған),*

*ет-меш,*

***ет*** *(ябыҡ, ҡапланмаған) –* ***меш*** *(ябыҡ, ҡапланған)*

*мө-хәб-бәт,*

***мө*** *(асыҡ, ҡапланған) –* ***хәб*** *(ябыҡ, ҡапланған) –* ***бәт*** *(ябыҡ, ҡапланған)*

*ҡур-ҡаҡ,*

***ҡур*** *(ябыҡ, ҡапланған) –* ***ҡаҡ*** *(ябыҡ, ҡапланған) ,*

***ал*** *(ябыҡ, ҡапланмаған) -* ***маш*** *(ябыҡ, ҡапланған) –* ***сы*** *(асыҡ, ҡапланған).*

1. ***Ҡара диңгеҙ*** *һүҙенең яһалышын аңлатып яҙырға?*

***Яңғыҙлыҡ исемдәр һәм атамалар яҙылышына инә. Төп атамаға эйәреп килгән терминдар бәләкәй хәреф менән айырым яҙыла: Урал тауы, Һаҡмар йылғаһы һ. б.***

***Ләкин шул терминдар эйәлек ялғауын юғалтып, төп атама менән ҡушылһа, бергә яҙыла: Ҡарауылтау, Ямантау һ. б.***

***Иҫкәрмә: Аҡ диңгеҙ, Ҡара диңгеҙ, Ҡыҙыл диңгеҙ, Һары диңгеҙ кеүек рус теленән алынған атамалар айырым яҙыла.***

1. *Юлдаш, ҡурайсы һүҙҙәренең ялғау төрөн билдәләгеҙ?*

***Юлдаш , юл + даш яһаусы ялғау***

***Ҡурайсы, ҡурай + сы яһаусы ялғау***

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н.Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ?

**Коллектив (төркөмлө) күплек**

1. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр ниндәй килештә килгәндәр?

**Төшөм килеш**

1. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән?

**Исем**

1. ***Фото, код, ток һүҙҙәрендәге О хәрефе ҡайһы килеш ялғауында һаҡланмай?***

***Төш.к., Ур-ваҡ.к., Сығ.к.***

1. Алмаштарҙың төркөмсәһен билдәләгеҙ: *Ай* ***уға*** *һәр кис ошо һүҙҙе ҡабатлаған…*

***Зат алмашы***

1. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.*

***Теләк һөйкәлеше***

1. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ.

**Бойороҡ һөйләм**

1. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

***Башҡортостаным(Т.к., эйә)*** *минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан* ***Бүздәгем******(Т.к., эйә)*** *минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең әсәйем. Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин* ***Тыуған илкәйемдең******(Төб.к., тултырыусы)*** *ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты! Һағыштарымдан йөрәккәйемә ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз тыуған* ***яҡтарым (обращение)****?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы )*
2. Антоним, синоним, омоним һүҙлектәре ниндәй төркөмгә ҡарай?

**Лингвистик һүҙлектәр**